2006R1505 — SK — 05.12.2010 — 001.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B NARIADENIE KOMISIE (ES) č. 1505/2006 z 11. októbra 2006, ktorým sa implementuje nariadenie Rady (ES) č. 21/2004, pokiaľ ide o minimálnu úroveň kontrol, ktoré sa majú vykonať v súvislosti s identifikáciou a registráciou oviec a kôz (Text s významom pre EHP) (Ú. v. ES L 280, 12.10.2006, p.3)

Zmenené a doplnené:









▼B

NARIADENIE KOMISIE (ES) č. 1505/2006

z 11. októbra 2006,

ktorým sa implementuje nariadenie Rady (ES) č. 21/2004, pokiaľ ide o minimálnu úroveň kontrol, ktoré sa majú vykonať v súvislosti s identifikáciou a registráciou oviec a kôz

(Text s významom pre EHP)







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 21/2004 zo 17. decembra 2003, ktorým sa ustanovuje systém na identifikáciu a registráciu oviec a kôz a ktorým sa mení a dopĺňa nariadenie (ES) č. 1782/2003 a smernice 92/102/EHS a 64/432/EHS ( 1 ), a najmä na jeho článok 10 ods. 1 písm. a), keďže: (1) Nariadením (ES) č. 21/2004 sa stanovuje, že každý členský štát má ustanoviť systém na identifikáciu a registráciu oviec a kôz v súlade s uvedeným nariadením. Na základe toho je vhodné definovať minimálnu úroveň kontrol, ktoré majú vykonať členské štáty s cieľom overiť správnu implementáciu požiadaviek na identifikáciu a registráciu týchto zvierat, ako sa stanovuje v uvedenom nariadení (ďalej len „kontroly“). (2) Príslušný orgán každého členského štátu by mal vykonávať kontroly založené na analýze rizík. V rámci analýzy rizík by sa mali zohľadňovať všetky súvisiace faktory, najmä z hľadiska zdravia zvierat. (3) Mal by sa stanoviť percentuálny počet chovov a zvierat, ktoré sa majú podrobiť kontrolám v členských štátoch. Toto percentuálne určenie sa pred 31. decembrom 2009 preskúma na základe výsledkov správ o vykonaných kontrolách predložených členskými štátmi. (4) Všeobecným pravidlom je, že kontroly by sa mali vzťahovať na všetky zvieratá v rámci chovu. Pokiaľ však ide o chovy s viac ako 20 zvieratami, malo by sa príslušnému orgánu povoliť obmedzenie kontrol na primeranú reprezentatívnu vzorku zvierat. (5) Členské štáty by mali Komisii predložiť ročnú správu, v ktorej uvedú podrobnosti o implementácii kontrol. V tomto nariadení je vhodné stanoviť vzorovú správu. (6) Opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat, keďže: PRIJALA TOTO NARIADENIE:







Článok 1

Kontroly týkajúce sa dodržiavania nariadenia (ES) č. 21/2004 zo strany držiteľov (chovateľov)

Členské štáty vykonávajú kontroly na mieste (ďalej len „kontroly“) s cieľom overiť dodržiavanie požiadaviek na identifikáciu a registráciu zvierat stanovených v nariadení (ES) č. 21/2004 zo strany držiteľov (chovateľov).

V rámci kontrol sa dodržiavajú aspoň minimálne úrovne stanovené v článkoch 2 až 5 tohto nariadenia.

Článok 2

Počet chovov, ktoré sa majú skontrolovať

Príslušný orgán vykonáva každý rok kontroly, ktoré pokrývajú aspoň 3 % chovov, v ktorých sa nachádza aspoň 5 % zvierat v členskom štáte.

V prípade, že sa na základe týchto kontrol zistí vysoký stupeň nedodržiavania nariadenia (ES) č. 21/2004, uvedené percentuálne určenie sa v nasledujúcom ročnom inšpekčnom období zvýši.

Článok 3

Výber chovov na kontroly

Príslušný orgán vyberá chovy, ktoré sa majú skontrolovať, na základe analýzy rizika, v ktorej sa zohľadňujú minimálne tieto skutočnosti:

a) počet zvierat v chove;

b) hľadisko zdravia zvierat, a najmä existencia predchádzajúcich ohnísk chorôb zvierat;

c) čiastka ročnej prémie pre ovce a kozy požadovaná a/alebo zaplatená chovu;

d) podstatná zmena v porovnaní so situáciou v predchádzajúcich ročných inšpekčných obdobiach;

e) výsledky kontrol vykonaných v predchádzajúcich ročných inšpekčných obdobiach, najmä správne vedenie registra v chove a sprievodných dokladov;

f) správne odovzdávanie informácií príslušnému orgánu;

g) ďalšie kritériá, ktoré má definovať členský štát.

Článok 4

Spôsob vykonávania kontrol

1. Príslušný orgán vo všeobecnosti vykonáva kontroly bez predchádzajúceho upozornenia.

V prípade potreby je však možné predchádzajúce upozornenie o kontrole. Ak dôjde k predchádzajúcemu upozorneniu, je striktne limitované na potrebné minimum a podľa všeobecného pravidla nepresiahne viac ako 48 hodín.

2. Kontroly sa môžu vykonávať súčasne s akýmikoľvek inými kontrolami stanovenými v právnych predpisoch Spoločenstva.

Článok 5

Počet zvierat, ktoré sa majú skontrolovať

1. Príslušný orgán kontroluje identifikáciu všetkých zvierat v chove.

Pokiaľ však ide o chovy s viac ako 20 zvieratami, príslušný orgán môže rozhodnúť o kontrole prostriedkov na identifikáciu reprezentatívnej vzorky týchto zvierat v súlade s medzinárodne uznávanými normami pod podmienkou, že počet kontrolovaných zvierat je dostatočný na zistenie 5 % prípadov nedodržania nariadenia (ES) č. 21/2004 držiteľmi (chovateľmi) týchto zvierat pri úrovni spoľahlivosti 95 %.

2. Ak sa na základe kontroly reprezentatívnej vzorky zvierat v súlade s druhým pododsekom odseku 1 tohto článku zistí, že držitelia (chovatelia) požiadavky týkajúce sa prostriedkov na identifikáciu a registráciu stanovených v článku 3 ods. 1 nariadenia (ES) č. 21/2004 nedodržiavajú, rozšíri sa kontrola na všetky zvieratá v chove.

Príslušný orgán však môže rozhodnúť o kontrole prostriedkov na identifikáciu reprezentatívnej vzorky týchto zvierat v súlade s medzinárodne uznávanými normami, ktorým sa zaručí zistenie viac ako 5 % prípadov nedodržiavania s presnosťou plus mínus 2 % pri úrovni spoľahlivosti 95 %.

Článok 6

Správy príslušného orgánu

Príslušný orgán vypracúva správu o každej kontrole vo forme štandardizovanej členským štátom na vnútroštátnej úrovni, pričom uvedie minimálne:

a) dôvod výberu chovu na kontrolu;

b) osoby prítomné počas kontroly;

c) výsledky kontroly a akékoľvek zistenia nedodržiavania nariadenia (ES) č. 21/2004.

Príslušný orgán poskytne držiteľovi (chovateľovi) alebo jeho zástupcovi možnosť správu podpísať a, ak je to potrebné, doplniť k jej obsahu vlastné pripomienky.

Článok 7

Výročné správy členských štátov

Členské štáty predložia Komisii najneskôr do 31. augusta 2008 a od tohto dátumu najneskôr do 31. augusta každého roka výročnú správu v súlade so vzorom stanoveným v prílohe o výsledkoch kontrol vykonaných v predchádzajúcom inšpekčnom období, ktorá obsahuje minimálne tieto informácie:

a) počet chovov v danom členskom štáte;

▼M1

b) počet chovov, ktoré boli skontrolované;

▼B

c) celkový počet zvierat registrovaných na začiatku sledovaného obdobia;

d) počet zvierat, ktoré boli skontrolované;

e) akékoľvek výsledky kontrol, ktoré preukazujú nedodržiavanie nariadenia (ES) č. 21/2004 držiteľmi;

f) akúkoľvek uloženú pokutu v súlade s článkom 12 ods. 2 nariadenia (ES) č. 21/2004.

Článok 8

Nadobudnutie účinnosti a uplatniteľnosť

Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

Uplatňuje sa od 1. januára 2007.

Toto nariadenie je záväzné v celom rozsahu a priamo uplatniteľné vo všetkých členských štátoch.

▼M1









PRÍLOHA

Správa o výsledkoch kontrol vykonaných v sektore oviec a kôz týkajúcich sa požiadaviek na identifikáciu a registráciu týchto zvierat v súlade s nariadením (ES) č. 21/2004

1. Všeobecné informácie o chovoch, zvieratách a kontrolách







Celkový počet chovov v členskom štáte na začiatku roka sledovaného obdobia (1) Celkový počet chovov skontrolovaných počas roka sledovaného obdobia Celkový počet zvierat registrovaných v členskom štáte na začiatku roka sledovaného obdobia (1) Celkový počet zvierat skontrolovaných v chove počas sledovaného obdobia (1) (1) Alebo iný vnútroštátny referenčný dátum v súvislosti so štatistikou zvierat.

2. Prípady zistenia nedodržania predpisov







Počet chovov, ktoré nedodržiavajú predpisy

3. Uložené pokuty







Počet chovov, ktorým boli uložené pokuty